WEBCAM LIVE ROMÂNIA 


Jurnalul.ro > Special » Respiratul dăunează grav sănătăţii. Româi 


Respiratul dăunează 
grav sănătății. 
România, a doua cea 
mai poluată ţară din 
UE cu praf 


de 
Adrian 
Stoica 
|. 22 
Mar 
2024 


00:05 


Compania elveţiană IQAir a dat 


publicităţii cel de-al șaselea 
Raport anual privind calitatea 
aerului la nivel mondial, iar 
datele sunt îngrijorătoare. 

particule în suspensie (PM2.5) care prevăd o 
medie anuală de 5 ug/m3 sau mai puţin. 
Pentru raportul din acest an, IQAir a analizat 
datele de la peste 30.000 de staţii de 
monitorizare a calităţii aerului din 7.812 
locaţii amplasate în 134 de ţări, teritorii și 
regiuni. Rezultatele de anul trecut sunt 
încurajatoare după ce în 2021 nicio ţară nu a 
reușit să îndeplinească recomandarea OMS, 
iar în 2022 doar șase ţări au reuși acest 


lucru. 


În acest top România a ocupat anul trecut 
poziţia 67 cu o expunere medie anuală la 
particulele fine de praf de 15,7 ug/m3. Ea a 
fost în scădere faţă de anul trecut, când a 
fost de 17,2 ug/m3. Vestea proastă este că 
după Grecia, suntem a doua cea mai poluată 
ţară din UE cu PM2,5. Cele mai apropiate de 
noi sunt Italia cu 15 ug/m3 și Slovenia cu 
149 ug/m3. În ceea ce privește Bulgaria, 
aceasta este pe locul 81 cu 13,2 ug/m3, în 
timp ce Ungaria, cu 12 ug/m3, este pe 
poziţia 81. 

Particulele PM2.5 au până la 2,5 microni în 
diametru. Drept comparaţie, un fir de păr 
uman are, în medie, un diametru de 
aproximativ 70 de microni. Particulele 
PM2.5 nu sunt vizibile cu ochiul liber și pot fi 
inhalate. Sursele poluării cu PM2.5 sunt 
variate. De la cuptoarele de cărămidă în 
Bangladesh la exploatări miniere în America 
Latină, dar sursa dominantă rămâne arderea 
combustibililor fosili precum cărbunele, 
petrolul și gazul. 


Cele mai curate ţări și capitale 


Ţările care au reușit să se încadreze în 
recomandările OMS sunt Australia, Estonia, 
Finlanda, Granada, Islanda, Mauritius și 
Noua Zeelandă. Cu excepţia Mauritius, care 
a intrat acum în topul ţărilor cu cel mai curat 
aer, celelalte au figurat și anul trecut. 
Capitalele cu cele mai mici concentraţii de 
PM2.5 au fost anul trecut cele din Oceania, 
Scandinavia și Caraibe și includeau 
Wellington, Noua Zeelandă; Reykjavik, 
Islanda; și Hamilton, Bermuda. 

Cele mai poluate ţări și capitale 


La polul opus găsim ţări precum Bangladesh 
(79,9 ug/m3 - de peste 15 ori mai mare 
decât recomandările OMS pentru PM2,5), 
Pakistan (73,7 ug/m3 - de peste 14 ori mai 
mare), India (54,4 ug/m3 - de peste 10 ori 
mai mare), Tadjikistan (49,0 ug/m3 - de 
peste 9 ori mai mare) și Burkina Faso (46,6 
ug/m3 - de peste 9 ori mai mare). Capitalele 
cu aerul cel mai poluat au fost anul trecut 
New Delhi, India; Dhaka, Bangladesh; 
Ouagadougou, Burkina Faso; Dushanbe, 
Tadjikistan; și Baghdad, Iraq. În total 124 de 
ţări și regiuni (92,5%) din cele 134 analizate 
în raport au depășit valoarea orientativă 
anuală a OMS. 


Date-cheie ale raportului 


-Africa rămâne cel mai subreprezentat 
continent, o treime din populaţie încă nu are 


acces la datele privind calitatea aerului. 


-Condiţiile climatice și ceata transfrontalieră 
au fost factori majori în Asia de Sud-Est, 
unde concentrațiile de PM2,5 au crescut în 
aproape fiecare ţară. 

-Begusarai, India, a fost cea mai poluată 
zonă metropolitană din 2023. India a fost 
casa celor patru orașe cele mai poluate din 


lume. 


-Cel mai poluat oraș major din SUA a fost 
Columbus, Ohio. Beloit, Wisconsin a fost cel 
mai poluat oraș din S.U.A. 


-Las Vegas, Nevada, a fost cel mai curat 
oraș important din S.U.A. 


-Pentru prima dată în istoria acestui raport, 
Canada a fost cea mai poluată ţară din 
America de Nord, cu cele mai poluate 13 
orașe din regiune situate în graniţele sale. 


Efectele poluării cu particule fine de praf 


Poluarea cauzată în primul rând de PM2.5 
este responsabilă pentru decesul prematur 
al mai mult de 4 milioane de persoane în 
întreaga lume în fiecare an, conform 
Organizaţiei Mondiale a Sănătăţii. Expunerea 
la poluarea aerului cu PM2,5 agravează 
numeroase afecțiuni de sănătate, inclusiv, 
dar fără a se limita la astm, cancer, accident 
vascular cerebral și boli pulmonare. În plus, 
expunerea la niveluri ridicate de particule 
fine poate afecta dezvoltarea cognitivă la 

